«Тексерілді»

Мектеп директорының тәрбие ісі жөніндегі орынбасары Г.Абилдаева

Білім күні сынып сағатының қысқа мерзімді жоспары

|  |  |
| --- | --- |
| Сынып 11 | №141 К. Сәбиров атындағы орта мектебі КММ |
| Күні 2.09.2017  | Сынып жетекшісі Оспанова Салтанат МаханбетжановнаҚатысқандар саны- 11, қатыспағандар саны -жоқ |
| Сынып сағатының тақырыбы | **Мен, Қазақстанның патриотымын!** |
| Мақсаты | Адамның азаматтық-патриоттық ұстанымын сипаттайтын адамның қасиетін анықтап, сол қасиеттердің қайсысының ең бастысы екені туралы ойларын, пікірлерін білу; |
| Азаматтық әрекеттер туралы қысқаша пікірталас жүргізу арқылы патриот, білімді, жауапты да жігерлі жалпыадамзаттық құндылықтарды оқушылардың бойына сіңіру |
| Сын тұрғысынан ойлай білетін, өзіндік көзқарасы қалыптасқан, көшбасшылық қасиеті басым, үздіксіз білім алуға дағдыланған, бәсекелестікке қабілетті тұлға қалыптастыру |
| Күтілетін нәтиже | Адамның азаматтық-патриоттық ұстанымын сипаттайтын адамның қасиеттерін анықтап, өз ойларын, пікірлерін білдіреді; |
| Қысқаша пікірталас бойынша патриот, білімді, жауапты да жігерлі жалпыадамзаттық құндылықтарды өз бойына сіңіреді |
| Сын тұрғысынан ойлай білетін, өзіндік көзқарасы қалыптасқан, көшбасшылық қасиеті басым, үздіксіз білім алуға дағдыланған, бәсекелестікке қабілетті тұлға қалыптасады |
| Әдіс-тәсілдер | «Сұрақтар жаңбыры», «Тегтер бұлты» инновациялық тәсілі. «Қоржын» инновациялық әдісі |
| Рәсімдер | Мемлекеттік Елтаңба, Мемлекеттік Ту бейнеленген плакаттар |
|  | Қазақстан Республикасының картасы (физикалық, саяси) Қазақстан экономикасының әртүрлі саласына үлес қосқан атақты адамдардың суреттері және т.б. |
| Музыкалық және бейне көркемдеу | Мемлекеттік әнұранның, «Менің Қазақстаным» бейне ролигі, «Астана EXPO-2017» ғимараты |
| Сабақтың техникалық құрал-жабдықтары | Интерективті тақтаБейнепроекторКомпьютер |
| Үлестірмелі материалдар | Патриотизм, Отан туралы өлеңдер мен нақыл сөздер, тіл туралы, еңбек туралы мақал-мәтелдер және т.б. |
| Эпиграфтар | «Өз Отанының патриоты болу – бұл Қазақстанды өз жүрегінде ұстау» Н.Ә.Назарбаев. «Патриот болу нені білдіреді? Сүю – иә, бірақ тек өз жерін ғана емес, бірақ оған міндетті түрде нақты бір нәрсе істеу» Ш.Уәлиханов |
| Тақырыптық көрмелер мен ақпараттық стендтер | «Мен-Қазақстанның патриотымын», «Қазақстан әлемдік қоғамдастық жолында», «Қазақстанның болашағы менің болашағым» және т.б. |
| Дайындыққа арналған әдебиет | 1. Назарбаев Н.Ә. «Болашаққа бағдар: рухани» 2017 жылғы 12 сәуір2. 2016 жылы 26 сәуірдегі Қазақстан халықтары Ассамблеясының ХХІҮ сессиясында қабылданған «Мәңгілік Ел» патриоттық актісі |

Барысы: Ұйымдастыру. **Еліміздің әнұранымен басталады.Мұғалімнің кіріспе сөзі. Оқушыларға ынтымақтастық атмосферасын орнату. Топқа бөлу. «Азамат», «Патриот». Сабақ барысында** «Қоржын» инновациялық әдісін қолдану. І. «Сұрақтар жаңбыры» әдісі. Оқушылар топқа бірігіп, парақтарға бүгінгі сабақ тақырыбына байланысты сұрақтар жазып, басқа топқа лақтырады, ал сол топтың лақтырған сұрағына жауап жазып кері лақтырады. Жауап жазылған парақты қағып алған ойыншы сол жауаптан сұрақ тудырып, ары лақтырады. Ойын солай жалғасады.

ІІ. Жеке жұмыс. Кесте толтыру арқылы адамның азаматтық-патриоттық ұстанымын сипаттайтын адамның қасиетін анықтау

|  |  |  |
| --- | --- | --- |
| Патриотқа тән қасиет | Патриот емес адамның қасиеті | Маған тән қасиеттер«алдыңғы бағандардан» |
| Болжамды жауаптар:-жауапкершілік;-әділеттілік;-төзімділік;-адалдық;-батылдық;-шыдамдылық;-ризашылық;-зейінділік. | Болжамды жауаптар:-өзі өмір сүріп жатқан қоғамды құрметтеу;-жауапсыздық;-отбасы алдындағы борыштың болмауы;-берекесіздік;-бағдарсыздық (өз елі туралы дұрыс пікірде болмау және оны жақсарту үшін ештеңе жасамайды(;-арамтамақтық, жұмыс істегісі келмеу;-Отанға деген сүйіспеншіліктің болмауы |  |

«Сіз қандай қасиетті ең басты деп ойлайсыз және неге?» деген сұраққа жауап беру ұсынылады.

ІІІ. Топтық жұмыс. Келесі әрекеттерді азаматтық әрекеттер деп айтуға болатындығы туралы қысқаша пікірталас:

1) оқушылар тоғайларды (көшелерді) тазалау бойынша сенбілік өткізді және тұрғындарға өз ауылының жасыл желектерін аялап ұстауға үндеу дайындады;

2) жастар ғибададхананы қалпына келтіруге қатысады;

3) оқушылар ауылдағы соғыс ардагерлеріне арналған тағзым алаңын қамқорлыққа алады

Сергіту сәті: Қазақстан туралы ән тыңдау: <https://www.youtube.com/watch?list=RDMOhGPh9CdxU&v=L3Y2wDoeX98>, [skachatreferat.ru/poisk/экспо](../AppData/Local/Temp/Documents/NetSpeakerphone/Received%20Files/AppData/Local/Temp/skachatreferat.ru/poisk/%D1%8D%D0%BA%D1%81%D0%BF%D0%BE); http://www.skachatreferat. ru/poisk/экспо-2017. «Астана EXPO-2017» туралы түсініктерін кеңейту.

ІҮ. Рефлексия «Тегтер бұлты» инновациялық тәсілі. Елбасы Н.Ә. Назарбаев: **«Қазақстан – 2030 » жолдауында**  «Біздің балаларымыз-бен немерелеріміз бабалардың игі істерін, дәстүрін сақтай отырып, қазіргі заманғы, нарықтық экономика өркендеу үстіндегі, күллі әлемге, әйгілі әрі сыйлы, өз елімнің патриоттары болады» – деп нақты көрсетілген.

Мемлекет басшысы: І топқа: «Отансүйгіштік дегеннің неше түрлі түсінігі бар. Әркім әртүрлі түсінеді. Тек қана отанына еңбек еткен адам патриот. Жұмыс істемейтін жалқаулар патриот бола алмайды. Отанға қызмет ету - сендер үшін оқып, білім алу. Жұмыс істеп жүргендер қандай жұмысты жасаса да, сол жұмысына жоғары дәрежелі маман болу, сыйлы болу қажет»,

ІІ топқа: « «Болашақ Қазақстандық»- бұл жоғары дәрежедегі маман, қазақ, орыс және ағылшын тілдерін меңгерген, ол әлеуметтік жағынан белсенді, мобильді, өзгерістерден қорықпайды. Оның ақылы ең күрделі мәселелерді шешу үшін қайралуы керек. Ол дені сау, шымыр және берік болу керек.» - деді. Осы айтылған пікір төңірегінде өз ойларын «Блумның алты қадамы» әдісі арқылы ортаға салады.

«Блумның алты қадамы» әдісі

1. Неге?-Why?

2.Түсіндір-Explain

3.Ата- Tell

4. Ұсын- Offer

5. Ойлан тап- Invent

6. Бөліс-Share

**Қорытынды:** - Міне, балалар, бүгін өздеріңді Тәуелсіз еліміздің болашағы екендеріңді, яғни, нағыз азамат екендіктеріңді көрсете білдіңдер.

Сондықтан, халқымыздың бүгінгі уақытқа дейінгі жеткен жетістіктері өздеріңе аманат. Сондай-ақ, еліміздің егемендігін танытатын ресми ерекшелік белгілері: ***Ана тіліміз, Елтаңбамыз, Туымыз, Ата заңымыз,*** ***Әнұранымызды*** бойындағы бойтұмарындай сақтап қана қоймай, қашанда еліміздің, жеріміздің еркіндігін сақтар мықты ұрпақ, мықты азамат болатындарыңа сенімім мол. Жолдарың ашық, жарқын болсын, Тәуелсіз елдің азаматтары!